**Rafael Edward „Ted" Cruz** (\* 22. december, 1970, Calgary, Alberta, Kanada) je americký právnik a politik, republikánsky mladší senátor, reprezentant Texasu. V minulosti kandidoval na post nominanta republikánskej strany v prezidentských voľbách 2016 v USA, ale v primárkach bol porazený Donaldom Trumpom.

Životopis
---------

V roku 1992 vyštudoval Princeton University, v roku 1995 absolvoval Harvard Law School. V roku 2012 zvíťazil vo voľbách do Senátu za Texas a stal sa tak prvým Hispáncom reprezentujúcim Texas. Zároveň je jedným z troch senátorov kubánskeho pôvodu. Do funkcie v Senáte nastúpil 3. januára 2013. 

V marci 2015 začal kampaň o nomináciu za republikánsku stranu na post prezidenta USA. Podporu má najmä u konzervatívcov, evanjelikálov a libertariánov. Jeho víťazstvo v iowských primárkach bolo zároveň prvým víťazstvom hispánskeho kandidáta v štátnych prezidentských primárkach. Okrem Iowy zvíťazil v ďalších 7 štátoch. Predpokladalo sa, že jeho baštou bude americký Juh, oblasť s najvyššou koncentráciou konzervatívnych voličov. Predpovede sa napokon ale nepotvrdili, keďže v štátoch Juhu zvíťazil najmä Donald Trump. Ted Cruz má zatiaľ 422 delegátov, kým najúspešnejší kandidát (Donald Trump) ich má 693. Posledný súťažiaci protikandidát – John Kasich – má 144 delegátov. 

Na zisk nominácie potrebujú republikánski uchádzači získať 1 237 delegátov (väčšinu z celkových 2 472 prideľovaných nielen v štátoch USA ale aj v závislých územiach ako Portoriko, Guam, Americké Panenské ostrovy, atď.). Cruzova šanca na dosiahnutie 1 237 delegátov je viac-menej hypotetická. Pokiaľ ani jeden z kandidátov nedosiahne tento počet delegátov, všetkých 2 472 volí jednoduchou väčšinou konečného kandidáta strany, pričom v jednotlivých kolách musí stále menej a menej delegátov voliť podľa toho ktorému kandidátovi pôvodne „patrili" (v prvom kole je viazaných delegátov približne 95 %, v druhom 43 % a v treťom 19 %).

Politické názory
----------------

Ted Cruz sa ideologicky radí k silne pravicovému krídlu republikánskej strany. Netají sa kritikou federálnej vlády vo Washingtone (dlhodobo napr. podporuje zrušenie federálneho daňového úradu - IRS), sústavne odmieta negatívny vplyv človeka na globálne otepľovanie, ostro vystupuje proti potratom (jedinú výnimku pre neho predstavujú matky ohrozené na živote). 

Zásadne nesúhlasí s uzákonením sobášov homosexuálnych párov, zároveň je presvedčený, podobne ako vo veci legalizácie marihuany, že podobné záležitosti by mali byť v právomoci jednotlivých štátov Únie a nie federálnej vlády. Je za zachovanie trestu smrti. 

Cruz sa vymedzuje proti niektorým medzinárodným zmluvám a ako potencionálny prezident by presadzoval unilateralistické riešenia svetových kríz a konfrontačnú politiku podobnú politickému konceptu Georga Busha (tzv. Bushova doktrína), ktorá zahŕňala rozšírenie globálnych záujmov Spojených štátov v ich úlohe superveľmoci (svoje stanovisko sám označuje ako „niekde medzi izolacionizmom Randa Paula a aktívnym intervencionizmom Johna McCaina"). Dlhšiu dobu kritizuje zbližovanie Spojených štátov s Kubou.

V priebehu kampane zostril svoje stanovisko vo veci ilegálnej imigrácie. Podobne ako Donald Trump podporuje postavenie múru na hranici s Mexikom a deportáciu všetkých 12 miliónov nelegálnych migrantov na území USA.

Rodinný život
-------------

V roku 2001 sa oženil s Heidi Nelsonovou (1972), úspešnou investičnou manažerkou z Kalifornie, s ktorou sa zoznámil pri práci na prezidentskej kampani Georgea Busha v roku 2000. Majú spolu dve deti, Caroline (\* 2008) a Catherine (\* 2011).

Referencie
----------

1. 1 2   *R. (Ted) Edward Cruz* [online]. Internet Archive Wayback Machine, [cit. 2016-03-17]. Dostupné online. (anglicky)
2. ↑  *Ted Cruz ‘92 Sworn-in as U.S. Senator from Texas*. 3. január 2013, prístup 15. január 2016.
3. ↑  Tom Cleary: *Heidi Nelson Cruz, Ted’s Wife: 5 Fast Facts You Need to Know*. Heavy, 23. marec 2015, prístup 13. február 2016.
4. ↑  Lise Olsen: *Cruz’s life defies simplification*. Chron, 15. október 2012, prístup 15. január 2016.
5. ↑  Robert T. Garrett: *Senate candidate Ted Cruz aims to pick up mantle of Reagan*. *The Dallas Morning News*, 1. august 2012, prístup 15. január 2016.

Iné projekty
------------

Commons
* Spolupracuj na Commons Commons ponúka multimediálne súbory na tému **Ted Cruz**

Externé odkazy
--------------

* Oficiálna webstránka
* Stránka prezidentskej kampane

Zdroj
-----

*Tento článok je čiastočný alebo úplný preklad článku Ted Cruz na českej Wikipédii.*

| * z
* d
* u
Súčasní členovia senátu USA |
| --- |
| 

|  |  |  |  |  |
| --- | --- | --- | --- | --- |
|     | 
AL: Shelby (R), Sessions (R)
AK: Murkowski (R), Begich (D)
AZ: McCain (R), Kyl (R)
AR: Lincolnová (D), Pryor (D)
CA: Feinsteinová (D), Boxerová (D)
CO: Salazar (D), Udall (D)
CT: Dodd (D), Lieberman (N)
DE: Carper (D), Kaufman (D)
FL: Nelson (D), Martinez (R)
GA: Chambliss (R), Isakson (R)
HI: Inouye (D), Akaka (D)
ID: Crapo (R), Risch (R)
IL: Durbin (D), Burris (D)
 | 
IN: Lugar (R), Bayh (D)
IA: Grassley (R), Harkin (D)
KS: Brownback (R), Roberts (R)
KY: McConnell (R), Bunning (R)
LA: Landrieuová (D), Vitter (R)
ME: Snoweová (R), Collinsová (R)
MD: Mikulskiová (D), Cardin (D)
MA: Kennedy (D), Kerry (D)
MI: Levin (D), Stabenowová (D)
MN: voľné, Klobucharová (D)
MS: Cochran (R), Wicker (R)
MO: Bond (R), McCaskillová (D)
 | 
MT: Baucus (D), Tester (D)
NE: Nelson (D), Johanns (R)
NV: Reid (D), Ensign (R)
NH: Gregg (R), Shaheenová (D)
NJ: Lautenberg (D), Menendez (D)
NM: Bingaman (D), Udall (D)
NY: Schumer (D), Clintonová (D)
NC: Burr (R), Haganová (D)
ND: Conrad (D), Dorgan (D)
OH: Voinovich (R), Brown (D)
OK: Inhofe (R), Coburn (R)
OR: Wyden (D), Merkley (D)
 | 
PA: Specter (D), Casey (D)
RI: Reed (D), Whitehouse (D)
SC: Graham (R), DeMint (R)
SD: Johnson (D), Thune (R)
TN: Alexander (R), Corker (R)
TX: Cornyn (R), Cruz (R)
UT: Hatch (R), Bennett (R)
VT: Leahy (D), Sanders (N)
VA: Webb (D), Warner (D)
WA: Murrayová (D), Cantwellová (D)
WV: Byrd (D), Rockefeller (D)
WI: Kohl (D), Feingold (D)
WY: Enzi (R), Barrasso (R)
 |

 |
|  republikán  •  demokrat  •  nezávislý   |

Autoritné údaje: * GND: 120042011X
* ISNI: 0000 0004 0982 9042
* LCCN: no2013063547
* VIAF: 304181110
* WorldCat: lccn-no2013063547